title: Kommissionens gennemførelsesforordning (EU) 2020/421 af 18. marts 2020 om ændring af gennemførelsesforordning (EU) nr. 540/2011 for så vidt angår forlængelsen af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai stamme ABTS-1857 og GC-91, Bacillus thuringiensis subsp. israeliensis (serotype H-14) stamme AM65-52, Bacillus thuringiensis subsp. kurstaki stamme ABTS 351, PB 54, SA 11, SA12 og EG 2348, Beauveria bassiana stamme ATCC 74040 og GHA, clodinafop, clopyralid, Cydia pomonella Granulovirus (CpGV), cyprodinil, dichlorprop-P, fenpyroximat, fosetyl, Lecanicillium muscarium (tidligere »Verticillium lecanii«) stamme Ve6, mepanipyrim, Metarhizium anisopliae (var. anisopliae) stamme BIPESCO 5/F52, metconazol, metrafenon, Phlebiopsis gigantea stamme FOC PG 410.3, VRA 1835 og VRA 1984, pirimicarb, Pseudomonas chlororaphis stamme MA342, pyrimethanil, Pythium oligandrum M1, rimsulfuron, spinosad, Streptomyces K61 (tidligere »S. griseoviridis«), Trichoderma asperellum (tidligere »T. harzianum«) stamme ICC012, T25 og TV1, Trichoderma atroviride (tidligere »T. harzianum«) stamme IMI 206040 og T11, Trichoderma gamsii (tidligere »T. viride«) stamme ICC080, Trichoderma harzianum stamme T-22 og ITEM 908, triclopyr, trinexapac, triticonazol og ziram (EØS-relevant tekst)

text:
                  20.3.2020

                  DA

                  Den Europæiske Unions Tidende

                  L 84/7

         KOMMISSIONENS GENNEMFØRELSESFORORDNING (EU) 2020/421
         af 18. marts 2020
         om ændring af gennemførelsesforordning (EU) nr. 540/2011 for så vidt angår forlængelsen af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai stamme ABTS-1857 og GC-91, Bacillus thuringiensis subsp. israeliensis (serotype H-14) stamme AM65-52, Bacillus thuringiensis subsp. kurstaki stamme ABTS 351, PB 54, SA 11, SA12 og EG 2348, Beauveria bassiana stamme ATCC 74040 og GHA, clodinafop, clopyralid, Cydia pomonella Granulovirus (CpGV), cyprodinil, dichlorprop-P, fenpyroximat, fosetyl, Lecanicillium muscarium (tidligere »Verticillium lecanii«) stamme Ve6, mepanipyrim, Metarhizium anisopliae (var. anisopliae) stamme BIPESCO 5/F52, metconazol, metrafenon, Phlebiopsis gigantea stamme FOC PG 410.3, VRA 1835 og VRA 1984, pirimicarb, Pseudomonas chlororaphis stamme MA342, pyrimethanil, Pythium oligandrum M1, rimsulfuron, spinosad, Streptomyces K61 (tidligere »S. griseoviridis«), Trichoderma asperellum (tidligere »T. harzianum«) stamme ICC012, T25 og TV1, Trichoderma atroviride (tidligere »T. harzianum«) stamme IMI 206040 og T11, Trichoderma gamsii (tidligere »T. viride«) stamme ICC080, Trichoderma harzianum stamme T-22 og ITEM 908, triclopyr, trinexapac, triticonazol og ziram
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, og
         ud fra følgende betragtninger:

                     (1)

                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.

                     (2)

                     Godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai stamme ABTS-1857 og GC-91, Bacillus thuringiensis subsp. israeliensis (serotype H-14) stamme AM65-52, Bacillus thuringiensis subsp. kurstaki stamme ABTS 351, PB 54, SA 11, SA12 og EG 2348, Beauveria bassiana stamme ATCC 74040 og GHA, clodinafop, clopyralid, Cydia pomonella Granulovirus (CpGV), cyprodinil, dichlorprop-P, fenpyroximat, fosetyl, Lecanicillium muscarium (tidligere »Verticillium lecanii«) stamme Ve6, mepanipyrim, Metarhizium anisopliae (var. anisopliae) stamme BIPESCO 5/F52, metconazol, metrafenon, Phlebiopsis gigantea stamme FOC PG 410.3, VRA 1835 og VRA 1984, pirimicarb, Pseudomonas chlororaphis stamme MA342, pyrimethanil, Pythium oligandrum M1, rimsulfuron, spinosad, Streptomyces K61 (tidligere »S. griseoviridis«), Trichoderma asperellum (tidligere »T. harzianum«) stamme ICC012, T25 og TV1, Trichoderma atroviride (tidligere »T. harzianum«) stamme IMI 206040 og T11, Trichoderma gamsii (tidligere »T. viride«) stamme ICC080, Trichoderma harzianum stamme T-22 og ITEM 908, triclopyr, trinexapac, triticonazol og ziram blev forlænget indtil den 30. april 2020 ved Kommissionens gennemførelsesforordning (EU) 2019/168 (3).

                     (3)

                     Der er i overensstemmelse med Kommissionens gennemførelsesforordning (EU) nr. 844/2012 (4) indgivet ansøgninger om fornyelse af godkendelsen af disse stoffer.

                     (4)

                     Der er desuden fastsat en forlængelse af godkendelsesperioden for aktivstofferne dichlorprop-P, mepanipyrim, spinosad, trinexapac og fosetyl for at give den nødvendige tid til at foretage vurderingen af hormonforstyrrende egenskaber i overensstemmelse med proceduren i artikel 13 og 14 i gennemførelsesforordning (EU) nr. 844/2012.

                     (5)

                     Da vurderingen af alle disse stoffer er blevet forsinket af årsager, som ansøgerne ikke har indflydelse på, kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.

                     (6)

                     I betragtning af formålet med artikel 17 i forordning (EF) nr. 1107/2009 for så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof ikke fornyes, fordi godkendelseskriterierne ikke er opfyldt, skal Kommissionen fastsætte udløbsdatoen til den seneste af følgende datoer: den dato, der var gældende inden nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke fornyes. For så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof fornyes, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.

                     (7)

                     Gennemførelsesforordning (EU) nr. 540/2011 bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) 2019/168 af 31. januar 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopyralid, Cydia pomonella Granulovirus (CpGV), cyprodinil, dichlorprop-P, epoxiconazol, fenpyroximat, fluazinam, flutolanil, fosetyl, Lecanicillium muscarium, mepanipyrim, mepiquat, Metarhizium anisopliae var. aAnisopliae, metconazol, metrafenon, Phlebiopsis gigantea, pirimicarb, Pseudomonas chlororaphis stamme: MA 342, pyrimethanil, Pythium oligandrum, rimsulfuron, spinosad, Streptomyces K61, thiacloprid, tolclofos-methyl, Trichoderma asperellum, Trichoderma atroviride, Trichoderma gamsii, Trichoderma harzianum, triclopyr, trinexapac, triticonazol, Verticillium albo-atrum og ziram (EUT L 33 af 5.2.2019, s. 1).

            (4)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            BILAG
            I del A i bilaget til gennemførelsesforordning (EU) nr. 540/2011 foretages følgende ændringer:

                        1)

                        I sjette kolonne, »Udløbsdato for stoffets godkendelse«, i række 74 (vedrørende ziram) ændres datoen til »30. april 2021«.

                        2)

                        I sjette kolonne, »Udløbsdato for stoffets godkendelse«, i række 89 (vedrørende Pseudomonas chlororaphis stamme MA 342) ændres datoen til »30. april 2021«.

                        3)

                        I sjette kolonne, »Udløbsdato for stoffets godkendelse«, i række 90 (vedrørende mepanipyrim) ændres datoen til »30. april 2021«.

                        4)

                        I sjette kolonne, »Udløbsdato for stoffets godkendelse«, i række 123 (vedrørende clodinafop) ændres datoen til »30. april 2021«.

                        5)

                        I sjette kolonne, »Udløbsdato for stoffets godkendelse«, i række 124 (vedrørende pirimicarb) ændres datoen til »30. april 2021«.

                        6)

                        I sjette kolonne, »Udløbsdato for stoffets godkendelse«, i række 125 (vedrørende rimsulfuron) ændres datoen til »30. april 2021«.

                        7)

                        I sjette kolonne, »Udløbsdato for stoffets godkendelse«, i række 127 (vedrørende triticonazol) ændres datoen til »30. april 2021«.

                        8)

                        I sjette kolonne, »Udløbsdato for stoffets godkendelse«, i række 129 (vedrørende clopyralid) ændres datoen til »30. april 2021«.

                        9)

                        I sjette kolonne, »Udløbsdato for stoffets godkendelse«, i række 130 (vedrørende cyprodinil) ændres datoen til »30. april 2021«.

                        10)

                        I sjette kolonne, »Udløbsdato for stoffets godkendelse«, i række 131 (vedrørende fosetyl) ændres datoen til »30. april 2021«.

                        11)

                        I sjette kolonne, »Udløbsdato for stoffets godkendelse«, i række 132 (vedrørende trinexapac) ændres datoen til »30. april 2021«.

                        12)

                        I sjette kolonne, »Udløbsdato for stoffets godkendelse«, i række 133 (vedrørende dichlorprop-P) ændres datoen til »30. april 2021«.

                        13)

                        I sjette kolonne, »Udløbsdato for stoffets godkendelse«, i række 134 (vedrørende metconazol) ændres datoen til »30. april 2021«.

                        14)

                        I sjette kolonne, »Udløbsdato for stoffets godkendelse«, i række 135 (vedrørende pyrimethanil) ændres datoen til »30. april 2021«.

                        15)

                        I sjette kolonne, »Udløbsdato for stoffets godkendelse«, i række 136 (vedrørende triclopyr) ændres datoen til »30. april 2021«.

                        16)

                        I sjette kolonne, »Udløbsdato for stoffets godkendelse«, i række 137 (vedrørende metrafenon) ændres datoen til »30. april 2021«.

                        17)

                        I sjette kolonne, »Udløbsdato for stoffets godkendelse«, i række 138 (vedrørende Bacillus subtilis (Cohn 1872) stamme QST 713) ændres datoen til »30. april 2021«.

                        18)

                        I sjette kolonne, »Udløbsdato for stoffets godkendelse«, i række 139 (vedrørende spinosad) ændres datoen til »30. april 2021«.

                        19)

                        I sjette kolonne, »Udløbsdato for stoffets godkendelse«, i række 193 (vedrørende Bacillus thuringiensis subsp. aizawai stamme ABTS-1857 og stamme GC-91) ændres datoen til »30. april 2021«.

                        20)

                        I sjette kolonne, »Udløbsdato for stoffets godkendelse«, i række 194 (vedrørende Bacillus thuringiensis subsp. israeliensis (serotype H-14) stamme AM65-52) ændres datoen til »30. april 2021«.

                        21)

                        I sjette kolonne, »Udløbsdato for stoffets godkendelse«, i række 195 (vedrørende Bacillus thuringiensis subsp. kurstaki stamme ABTS 351, stamme PB 54, stamme SA 11, stamme SA 12, stamme EG 2348) ændres datoen til »30. april 2021«.

                        22)

                        I sjette kolonne, »Udløbsdato for stoffets godkendelse«, i række 197 (vedrørende Beauveria bassiana stamme ATCC 74040) ændres datoen til »30. april 2021«.

                        23)

                        I sjette kolonne, »Udløbsdato for stoffets godkendelse«, i række 198 (vedrørende Cydia pomonella
                           Granulovirus (CpGV)) ændres datoen til »30. april 2021«.

                        24)

                        I sjette kolonne, »Udløbsdato for stoffets godkendelse«, i række 199 (vedrørende (tidligere Verticilium lecanii) stamme Ve 6) ændres datoen til »30. april 2021«.

                        25)

                        I sjette kolonne, »Udløbsdato for stoffets godkendelse«, i række 200 (vedrørende Metarhizium anisopliae var. anisopliae (tidligere Metarhizium anisopliae) stamme BIPESCO 5/F52) ændres datoen til »30. april 2021«.

                        26)

                        I sjette kolonne, »Udløbsdato for stoffets godkendelse«, i række 201 (vedrørende Phlebiopsis gigantea stamme VRA 1835, stamme VRA 1984, stamme FOC PG 410.3) ændres datoen til »30. april 2021«.

                        27)

                        I sjette kolonne, »Udløbsdato for stoffets godkendelse«, i række 202 (vedrørende Pythium oligandrum stamme M1) ændres datoen til »30. april 2021«.

                        28)

                        I sjette kolonne, »Udløbsdato for stoffets godkendelse«, i række 203 (vedrørende Streptomyces K61 (tidligere S. griseoviridis) stamme K61) ændres datoen til »30. april 2021«.

                        29)

                        I sjette kolonne, »Udløbsdato for stoffets godkendelse«, i række 204 (vedrørende Trichoderma atroviride (tidligere T. harzianum) stamme IMI206040 og T11) ændres datoen til »30. april 2021«.

                        30)

                        I sjette kolonne, »Udløbsdato for stoffets godkendelse«, i række 206 (vedrørende Trichoderma harzianum Rifai stamme T-22, stamme ITEM 908) ændres datoen til »30. april 2021«.

                        31)

                        I sjette kolonne, »Udløbsdato for stoffets godkendelse«, i række 207 (vedrørende Trichoderma asperellum (tidligere T. harzianum) stamme ICC012, stamme T25, stamme TV1) ændres datoen til »30. april 2021«.

                        32)

                        I sjette kolonne, »Udløbsdato for stoffets godkendelse«, i række 208 (vedrørende Trichoderma gamsii (tidligere T.viride) stamme ICC080) ændres datoen til »30. april 2021«.

                        33)

                        I sjette kolonne, »Udløbsdato for stoffets godkendelse«, i række 210 (vedrørende abamectin) ændres datoen til »30. april 2021«.

                        34)

                        I sjette kolonne, »Udløbsdato for stoffets godkendelse«, i række 213 (vedrørende fenpyroximat) ændres datoen til »30. april 2021«.


title: Rådets gennemførelsesforordning (EU) 2020/415 af 19. marts 2020 om gennemførelse af artikel 9 i forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

text:
                  20.3.2020

                  DA

                  Den Europæiske Unions Tidende

                  L 86/1

         RÅDETS GENNEMFØRELSESFORORDNING (EU) 2020/415
         af 19. marts 2020
         om gennemførelse af artikel 9 i forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9, stk. 5,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. juli 2005 forordning (EF) nr. 1183/2005.

                     (2)

                     De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1533 (2004), ajourførte oplysningerne vedrørende en person, der er omfattet af restriktive foranstaltninger, den 25. februar 2020.

                     (3)

                     Bilag I til forordning (EF) nr. 1183/2005 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EF) nr. 1183/2005 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2020.

                  På Rådets vegne

               A. METELKO-ZGOMBIĆ

                  Formand

            (1)  EUT L 193 af 23.7.2005, s. 1.

            BILAG
            I bilag I til forordning (EF) nr. 1183/2005 affattes punkt 16 under del a) (Liste over personer, jf. artikel 2 og 2a), således:

               »16. Ignace MURWANASHYAKA
               (alias: Dr. Ignace)
               Titel: Dr.
               Udpegning: Formand for FDLR
               Adresse: Tyskland (i fængsel)
               Fødselsdato: den 14. maj 1963
               Fødested: a) Butera, Rwanda b) Ngoma, Butare, Rwanda
               Nationalitet: Rwander
               Dato for FN's opførelse på listen: den 1. november 2005
               Andre oplysninger: Død i fængsel i Tyskland den 16. april 2019. Anholdt af de tyske myndigheder den 17. november 2009 og fundet skyldig i lederskab af en udenlandsk terrorgruppe og i medvirken til krigsforbrydelser ved en tysk domstol den 28. september 2015. Idømt 13 års fængsel og pr. juni 2016 fængslet i Tyskland. Genvalgt til formand for FDLR den 29. november 2014 for en femårig periode. Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals.

                  Yderligere oplysninger fra det beskrivende resumé af grundene til opførelse på listen fra sanktionskomitéen:

               Ignace Murwanashyaka var formand for FDLR, havde politisk indflydelse i FDLR-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er ansvarlige for våbenhandel i strid med våbenembargoen. Han havde telefonkontakt med militære FDLR-øverstbefalende i felten (bl.a. under Busurungimassakren i maj 2009); han gav militære ordrer til den øverste kommando; han var involveret i koordineringen af overførslen af våben og ammunition til FDLR-enheder og viderebringelse af særlige instrukser med henblik på anvendelse heraf; og han forvaltede store pengebeløb, der er rejst via ulovligt salg af naturressourcer i FDLR-kontrollerede områder. Ifølge kontoret for FN-generalsekretærens særlige repræsentant for børn i væbnede konflikter var han som formand og militær øverstbefalende for FDLR ansvarlig for FDLR's rekruttering og brug af børn i det østlige Congo. Han blev anholdt af de tyske myndigheder den 17. november 2009 og fundet skyldig i lederskab af en udenlandsk terrorgruppe og i medvirken til krigsforbrydelser ved en tysk domstol den 28. september 2015. Han blev idømt 13 års fængsel og var fængslet i Tyskland siden juni 2016. Han blev genvalgt til formand for FDLR den 29. november 2014 for en femårig periode.«


title: Rådets gennemførelsesforordning (EU) 2020/416 af 19. marts 2020 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten

text:
                  20.3.2020

                  DA

                  Den Europæiske Unions Tidende

                  L 86/3

         RÅDETS GENNEMFØRELSESFORORDNING (EU) 2020/416
         af 19. marts 2020
         om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 270/2011 af 21. marts 2011 om restriktive foranstaltninger over for visse personer, enheder og organer på baggrund af situationen i Egypten (1), særlig artikel 12, stk. 4,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 21. marts 2011 forordning (EU) nr. 270/2011.

                     (2)

                     I bilag I til forordning (EU) nr. 270/2011 bør oplysningerne vedrørende to personer på listen i del A ændres, og oplysningerne om retten til et forsvar og retten til effektiv retsbeskyttelse i del B bør ajourføres.

                     (3)

                     Bilag I til forordning (EU) nr. 270/2011 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) nr. 270/2011 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2020.

                  På Rådets vegne

                  Formand

               A. METELKO-ZGOMBIĆ

            (1)  EUT L 76 af 22.3.2011, s. 4.

            BILAG

               I.
               I bilag I, del A, til forordning (EU) nr. 270/2011 affattes punkt 1 og 4 således:

                           »1.

                           Mohamed Hosni Elsayed Mubarak

                           Tidligere præsident for Den Arabiske Republik Egypten
                           Fødselsdato: 4.5.1928
                           Mand

                           Person (afdød), hvis aktiviteter retsforfølges af de egyptiske myndigheder eller er genstand for deres inddrivelse af aktiver efter en endelig retsafgørelse for uretmæssig tilegnelse af statens midler på grundlag af De Forenede Nationers konvention mod korruption.

                           4.

                           Heidy Mahmoud Magdy Hussein Rasekh
                           (alias Heddy Mohamed Magdy Hussein Rassekh)

                           Gift med Alaa Mohamed Elsayed Mubarak, søn af den tidligere præsident for Den Arabiske Republik Egypten
                           Fødselsdato: 5.10.1971
                           Kvinde

                           Person, der retsforfølges af de egyptiske myndigheder eller er genstand for deres inddrivelse af aktiver efter en endelig retsafgørelse for uretmæssig tilegnelse af statens midler på grundlag af De Forenede Nationers konvention mod korruption, og som har tilknytning til Alaa Mohamed Hosni Elsayed Mubarak.«

               II.
               Del B i bilag I til forordning (EU) nr. 270/2011 affattes således:

                           »B.

                           Ret til et forsvar og ret til effektiv retsbeskyttelse i henhold til egyptisk ret:
                           Ret til et forsvar og ret til effektiv retsbeskyttelse
                           Det følger af artikel 54, 97 og 98 i den egyptiske forfatning, artikel 77, 78, 124, 199, 214, 271, 272 og 277 i Egyptens lov om strafferetspleje samt artikel 93 og 94 i Egyptens advokatlov (lov nr. 17 af 1983), at følgende rettigheder er garanteret i henhold til egyptisk lov:

                                       —

                                       for enhver person, der er mistænkt eller tiltalt for en strafbar handling:

                                                   1.

                                                   ret til domstolsprøvelse af enhver handling eller administrativ afgørelse

                                                   2.

                                                   ret til at forsvare sig personligt eller ved bistand af en forsvarer, som vedkommende selv har valgt, og, hvis vedkommende ikke har tilstrækkelige midler til at betale for juridisk bistand, at modtage den uden betaling, når dette kræves i retfærdighedens interesse

                                       —

                                       for enhver person, der er tiltalt for en strafbar handling:

                                                   1.

                                                   ret til at blive underrettet snarest muligt, udførligt og på et sprog, som vedkommende forstår, om indholdet af og årsagen til den anklage, der er rejst mod vedkommende

                                                   2.

                                                   ret til at få tilstrækkelig tid og lejlighed til at forberede sit forsvar

                                                   3.

                                                   ret til at afhøre eller lade afhøre imod vedkommende førte vidner og at få vidner for vedkommende tilsagt og afhørt på samme betingelser som vidner, der føres imod vedkommende

                                                   4.

                                                   ret til at få vederlagsfri bistand af en tolk, hvis vedkommende ikke forstår eller taler det sprog, der anvendes i retten.

                                 Anvendelse af retten til et forsvar og retten til effektiv retsbeskyttelse

                                       1.

                                       Mohamed Hosni Elsayed Mubarak
                                       Oplysningerne i Rådets sagsakter viser, at Mohamed Hosni Elsayed Mubaraks ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Sag
                                       Den 27. juni 2013 blev Mohamed Hosni Elsayed Mubarak sammen med to andre personer anklaget for uretmæssig tilegnelse af offentlige midler, og der blev rejst tiltale ved den strafferetlige domstol i Kairo den 17. november 2013. Den 21. maj 2014 dømte domstolen de tre tiltalte. De tiltalte anfægtede denne dom ved kassationsretten. Den 13. januar 2015 ophævede kassationsretten dommen og beordrede en fornyet prøvelse. Ved den fornyede prøvelse den 4. og 29. april 2015 blev parternes mundtlige og skriftlige indlæg forelagt. Den 9. maj 2015 dømte den strafferetlige domstol i Kairo de tiltalte, beordrede de uretmæssigt tilegnede midler tilbagebetalt og idømte betaling af en bøde. Den 24. maj 2015 blev der indgivet appel ved kassationsretten. Den 9. januar 2016 stadfæstede kassationsretten dommene. Den 8. marts 2016 indgik de tiltalte forlig i det ekspertudvalg, der var nedsat ved premierministerens dekret nr. 2873 af 2015. Dette forlig blev godkendt af ministerkabinettet den 9. marts 2016. Dette forlig blev ikke forelagt for kassationsretten til anklagemyndighedens endelige godkendelse, for ekspertudvalget var ikke det kompetente udvalg. Tiltalte kan forelægge anmodningen om forlig for det kompetente udvalg, det nationale udvalg for inddrivelse af aktiver, der befinder sig i udlandet (NCRAA). I marts 2019 blev bøden inddrevet. Tilbagebetalingsbeløbet er ved at blive inddrevet gennem anmodninger om gensidig retshjælp fra de egyptiske myndigheder til to tredjelande.

                                       2.

                                       Suzanne Saleh Thabet
                                       Oplysningerne i Rådets sagsakter viser, at Suzanne Saleh Thabets ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Den 28. februar 2011 udstedte anklagemyndigheden et forbud mod, at Suzanne Saleh Thabet og andre personer råder over deres aktiver og midler i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte og dennes kone og børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. Den 8. marts 2011 stadfæstede den kompetente straffedomstol forbuddet. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Suzanne Saleh Thabet har ikke anfægtet afgørelsen af 8. marts 2011.

                                       3.

                                       Alaa Mohamed Hosni Elsayed Mubarak
                                       Oplysningerne i Rådets sagsakter viser, at Alaa Mohamed Hosni Elsayed Mubaraks ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Den 28. februar 2011 udstedte anklagemyndigheden et forbud mod, at Alaa Mohamed Hosni Elsayed Mubarak og andre personer råder over deres aktiver og midler i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte og dennes kone og børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. Den 8. marts 2011 stadfæstede den kompetente straffedomstol forbuddet. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Alaa Mohamed Hosni Elsayed Mubarak har ikke anfægtet afgørelsen af 8. marts 2011.
                                       Første sag
                                       Tiltalte blev sammen med en anden person stillet for domstolen (den strafferetlige domstol i Kairo) den 30. maj 2012. Den 6. juni 2013 overdrog domstolen sagen til anklagemyndigheden med henblik på yderligere efterforskning. Efter afslutningen på efterforskningen blev sagen igen bragt for domstolen. Den 15. september 2018 afsagde den strafferetlige domstol i Kairo en dom, hvori i) den anmodede det ekspertudvalg, som den havde udpeget, om at supplere den sagkyndige erklæring, som det havde forelagt for domstolen i juli 2018, ii) beordrede de tiltalte arresteret og iii) anmodede om, at de tiltalte blev henvist til det nationale udvalg for inddrivelse af aktiver, der befinder sig i udlandet (NCRAA) med henblik på et muligt forlig. De tiltalte fik medhold i anken over arrestordren, og efter en begæring om det juridiske panels inhabilitet blev sagen bragt for en anden del af straffedomstolen med henblik på efterprøvelse, hvor han blev frikendt den 22. februar 2020. Nævnte afgørelse er ikke endelig og kan stadig appelleres af anklagemyndigheden.
                                       Anden sag
                                       Den 27. juni 2013 blev Alaa Mohamed Hosni Elsayed Mubarak sammen med to andre personer anklaget for uretmæssig tilegnelse af offentlige midler, og der blev rejst tiltale ved den strafferetlige domstol i Kairo den 17. november 2013. Den 21. maj 2014 dømte domstolen de tre tiltalte. De tiltalte anfægtede denne dom ved kassationsretten. Den 13. januar 2015 ophævede kassationsretten dommen og beordrede en fornyet prøvelse. Ved den fornyede prøvelse den 4. og 29. april 2015 blev parternes mundtlige og skriftlige indlæg forelagt. Den 9. maj 2015 dømte den strafferetlige domstol i Kairo de tiltalte, beordrede de uretmæssigt tilegnede midler tilbagebetalt og idømte betaling af en bøde. Den 24. maj 2015 blev der indgivet appel ved kassationsretten. Den 9. januar 2016 stadfæstede kassationsretten dommene. Den 8. marts 2016 indgik de tiltalte forlig i det ekspertudvalg, der var nedsat ved premierministerens dekret nr. 2873 af 2015. Dette forlig blev godkendt af ministerkabinettet den 9. marts 2016. Dette forlig blev ikke forelagt for kassationsretten til anklagemyndighedens endelige godkendelse, for ekspertudvalget var ikke det kompetente udvalg. Tiltalte kan forelægge anmodningen om forlig for det kompetente udvalg, det nationale udvalg for inddrivelse af aktiver, der befinder sig i udlandet (NCRAA). I marts 2019 blev bøden inddrevet. Tilbagebetalingsbeløbet er ved at blive inddrevet gennem anmodninger om gensidig retshjælp fra de egyptiske myndigheder til to tredjelande.

                                       4.

                                       Heidy Mahmoud Magdy Hussein Rasekh
                                       Oplysningerne i Rådets sagsakter viser, at Heidy Mahmoud Magdy Hussein Rasekhs ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Den 28. februar 2011 udstedte anklagemyndigheden et forbud mod, at Heidy Mahmoud Magdy Hussein Rasekh og andre personer råder over deres aktiver og midler i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte, dennes kone og deres børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. Den 8. marts 2011 stadfæstede den kompetente straffedomstol forbuddet. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Heidy Mahmoud Magdy Hussein Rasekh har ikke anfægtet afgørelsen af 8. marts 2011.

                                       5.

                                       Gamal Mohamed Hosni Elsayed Mubarak
                                       Oplysningerne i Rådets sagsakter viser, at Gamal Mohamed Hosni Elsayed Mubaraks ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Den 28. februar 2011 udstedte anklagemyndigheden et forbud mod, at Gamal Mohamed Hosni Elsayed Mubarak og andre personer råder over deres aktiver og midler i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte, dennes kone og deres børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. Den 8. marts 2011 stadfæstede den kompetente straffedomstol forbuddet. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Gamal Mohamed Hosni Elsayed Mubarak har ikke anfægtet afgørelsen af 8. marts 2011.
                                       Første sag
                                       Gamal Mohamed Hosni Elsayed Mubarak og en anden person blev stillet for domstolen (den strafferetlige domstol i Kairo) den 30. maj 2012. Den 6. juni 2013 overdrog domstolen sagen til anklagemyndigheden med henblik på yderligere efterforskning. Efter afslutningen på efterforskningen blev sagen igen bragt for domstolen. Den 15. september 2018 afsagde den strafferetlige domstol i Kairo en dom, hvori i) den anmodede det ekspertudvalg, som den havde udpeget, om at supplere den sagkyndige erklæring, som det havde forelagt for domstolen i juli 2018, ii) beordrede de tiltalte arresteret og iii) anmodede om, at de tiltalte blev henvist til det nationale udvalg for inddrivelse af aktiver, der befinder sig i udlandet (NCRAA) med henblik på et muligt forlig. De tiltalte fik medhold i anken over arrestordren, og efter en begæring om det juridiske panels inhabilitet blev sagen bragt for en anden del af straffedomstolen med henblik på efterprøvelse, hvor de tiltalte blev frikendt den 22. februar 2020. Nævnte afgørelse er ikke endelig og kan stadig appelleres af anklagemyndigheden.
                                       Anden sag
                                       Den 27. juni 2013 blev Gamal Mohamed Hosni Elsayed Mubarak sammen med to andre personer anklaget for uretmæssig tilegnelse af offentlige midler, og der blev rejst tiltale ved den strafferetlige domstol i Kairo den 17. november 2013. Den 21. maj 2014 dømte domstolen de tre tiltalte. De tiltalte anfægtede denne dom ved kassationsretten. Den 13. januar 2015 ophævede kassationsretten dommen og beordrede en fornyet prøvelse. Ved den fornyede prøvelse den 4. og 29. april 2015 blev parternes mundtlige og skriftlige indlæg forelagt. Den 9. maj 2015 dømte den strafferetlige domstol i Kairo de tiltalte, beordrede de uretmæssigt tilegnede midler tilbagebetalt og idømte betaling af en bøde. Den 24. maj 2015 blev der indgivet appel ved kassationsretten. Den 9. januar 2016 stadfæstede kassationsretten dommene. Den 8. marts 2016 indgik de tiltalte forlig i det ekspertudvalg, der var nedsat ved premierministerens dekret nr. 2873 af 2015. Dette forlig blev godkendt af ministerkabinettet den 9. marts 2016. Dette forlig blev ikke forelagt for kassationsretten til anklagemyndighedens endelige godkendelse, for ekspertudvalget var ikke det kompetente udvalg. De tiltalte kan forelægge anmodningen om forlig for det kompetente udvalg, det nationale udvalg for inddrivelse af aktiver, der befinder sig i udlandet (NCRAA). I marts 2019 blev bøden inddrevet. Tilbagebetalingsbeløbet er ved at blive inddrevet gennem anmodninger om gensidig retshjælp fra de egyptiske myndigheder til to tredjelande.

                                       6.

                                       Khadiga Mahmoud El Gammal
                                       Oplysningerne i Rådets sagsakter viser, at Khadiga Mahmoud El Gammals ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Den 28. februar 2011 udstedte anklagemyndigheden et forbud mod, at Khadiga Mahmoud El Gammal og andre personer råder over deres aktiver og midler i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte, dennes kone og deres børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. Den 8. marts 2011 stadfæstede den kompetente straffedomstol forbuddet. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Khadiga Mahmoud El Gammal har ikke anfægtet afgørelsen af 8. marts 2011.

                                       15.

                                       Mohamed Zohir Mohamed Wahed Garrana
                                       Oplysningerne i Rådets sagsakter viser, at Mohamed Zohir Mohamed Wahed Garranas ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Sag
                                       Efterforskningen af forhold vedrørende uretmæssig tilegnelse af offentlige midler eller aktiver er stadig i gang. Rådet har ikke fundet tegn på, at Mohamed Zohir Mohamed Wahed Garranas ret til et forsvar eller ret til effektiv retsbeskyttelse ikke blev overholdt.

                                       18.

                                       Habib Ibrahim Habib Eladli
                                       Oplysningerne i Rådets sagsakter viser, at Habib Ibrahim Habib Eladlis ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Sag
                                       Habib Ibrahim Habib Eladli blev af undersøgelsesdommeren stillet for den kompetente domstol anklaget for uretmæssig tilegnelse af offentlige midler. Den 7. februar 2016 besluttede domstolen, at Habib Ibrahim Habib Eladlis, dennes kones og deres mindreårige søns midler skulle indefryses. I overensstemmelse med denne domstolsafgørelse udstedte anklagemyndigheden en afgørelse om indefrysning den 10. februar 2016 i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte og dennes kone og børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Den 15. april 2017 dømte domstolen den tiltalte. Tiltalte anfægtede denne dom ved kassationsretten, som ophævede dommen den 11. januar 2018 og beordrede en fornyet prøvelse. Ved den fornyede prøvelse blev han idømt en bøde den 9. maj 2019. Både anklagemyndigheden og Habib Ibrahim Habib Eladli har iværksat appel til prøvelse af nævnte afgørelse ved kassationsretten. Sagen verserer stadig ved denne ret.

                                       19.

                                       Elham Sayed Salem Sharshar
                                       Oplysningerne i Rådets sagsakter viser, at Elham Sayed Salem Sharshars ret til et forsvar og ret til effektiv retsbeskyttelse blev overholdt i de straffesager, som Rådet har lagt til grund. Dette fremgår navnlig af følgende:
                                       Afgørelse om indefrysning
                                       Elham Sayed Salem Sharshars mand blev af undersøgelsesdommeren stillet for den kompetente domstol anklaget for uretmæssig tilegnelse af offentlige midler. Den 7. februar 2016 besluttede domstolen, at hendes mands, hendes egne og deres mindreårige søns midler skulle indefryses. I overensstemmelse med denne domstolsafgørelse udstedte anklagemyndigheden en afgørelse om indefrysning den 10. februar 2016 i overensstemmelse med artikel 208a, litra a), i Egyptens lov om strafferetspleje, der gør det muligt for anklagemyndigheden at forbyde tiltalte, dennes kone og deres børn at råde over deres aktiver, hvis der er tvivl om, hvorvidt sådanne aktiver er udbyttet fra de forbrydelser, der er begået af tiltalte. I henhold til lovgivningen i Den Arabiske Republik Egypten har tiltalte ret til at anfægte retsafgørelsen om forbuddet for samme domstol. Elham Sayed Salem Sharshar har ikke anfægtet retsafgørelsen.«


title: Kommissionens gennemførelsesforordning (EU) 2020/423 af 19. marts 2020 om ændring af forordning (EF) nr. 1010/2009 for så vidt angår administrative aftaler med tredjelande om fangstattester for fiskevarer fra havfiskeri

text:
                  20.3.2020

                  DA

                  Den Europæiske Unions Tidende

                  L 84/15

         KOMMISSIONENS GENNEMFØRELSESFORORDNING (EU) 2020/423
         af 19. marts 2020
         om ændring af forordning (EF) nr. 1010/2009 for så vidt angår administrative aftaler med tredjelande om fangstattester for fiskevarer fra havfiskeri
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri (1), særlig artikel 20, stk. 4, og
         ud fra følgende betragtninger:

                     (1)

                     Bilag IX til Kommissionens forordning (EF) nr. 1010/2009 af 22. oktober 2009 om gennemførelsesbestemmelser til Rådets forordning (EF) nr. 1005/2008 (2) indeholder en liste over administrative aftaler med tredjelande om fangstattester for fiskevarer. Disse aftaler indeholder modeller af fangstattester, som er valideret af de pågældende tredjelandes ansvarlige myndigheder.

                     (2)

                     USA har revideret modellen af den amerikanske fangstattest i lyset af navnlig det nye IT-værktøj CATCH, som Kommissionen har udviklet til Unionens fangstattesteringsordning.

                     (3)

                     Bilag IX til forordning (EF) nr. 1010/2009 bør ændres i overensstemmelse hermed.

                     (4)

                     Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

               VEDTAGET DENNE FORORDNING:

            Artikel 1
            Bilag IX til forordning (EF) nr. 1010/2009 ændres som angivet i bilaget til nærværende forordning.

            Artikel 2
            Ikrafttræden
            Denne forordning træder i kraft på syvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 286 af 29.10.2008, s. 1.

            (2)  Kommissionens forordning (EF) nr. 1010/2009 af 22. oktober 2009 om gennemførelsesbestemmelser til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 280 af 27.10.2009, s. 5).

            BILAG
            Afdeling 2 i bilag IX til forordning (EF) nr. 1010/2009 affattes således:

               »Afdeling 2

                  USA

               FANGSTATTESTERINGSORDNING
               Den fangstattest, der kræves i henhold til artikel 12 i og bilag II til forordning (EF) nr. 1005/2008, skal i overensstemmelse med samme forordnings artikel 12, stk. 4, når det gælder fiskevarer, der stammer fra fangster taget af fartøjer, der fører USA's flag, afløses af den amerikanske fangstattest, der er baseret på den amerikanske fangstattesteringsordning (som beskrevet i tillæg 2), som er en elektronisk rapporterings- og registreringsordning under de amerikanske myndigheders kontrol, der sikrer, at myndighederne anvender samme kontrolniveau, som kræves i forbindelse med EU's fangstattesteringsordning.
               I tillæg 1 er vist en model af den amerikanske fangstattest, som afløser EU's fangstattest og reeksportcertifikat. Denne reviderede amerikanske fangstattest kan omfatte fiskevarer, der stammer fra fangster taget af enkelte fartøjer eller grupper af fartøjer som beskrevet i tillæg 2.
               GENSIDIG BISTAND
               Ifølge artikel 51 i forordning (EF) nr. 1005/2008 skal der på grundlag af de detaljerede regler om gensidig bistand, der er fastsat i forordning (EF) nr. 1010/2009, oprettes en ordning for gensidig bistand for at lette udvekslingen af oplysninger og det administrative samarbejde mellem de respektive myndigheder i USA og EU-medlemsstaterne.

                     Tillæg 1

                     Tillæg 2
                     Den amerikanske fangstdokumentationsordning, der blev revideret i 2019, er indrettet til at sikre, at der udstedes en standardiseret fangstattest i forbindelse med eksport fra USA til EU af partier af fiskevarer, såvel rå som forarbejdede.
                     Amerikanske eksportører skal angive følgende på den amerikanske fangstattest: 1) det enkelte fartøj, der har foretaget den høst af fisk eller fiskevarer, som udgør det pågældende parti, med alle de relevante oplysninger, der skal fremgå af fangstattesten, eller 2) navnet på den gruppe af fartøjer, der har foretaget den høst af fisk eller fiskevarer, som udgør det pågældende parti, med alle de relevante oplysninger, der skal fremgå af fangstattesten.
                     Muligheden for gruppering vil blive anvendt i forbindelse med fiskeri, der er genstand for betydelig sammenblanding af fangster til havs eller på land (herunder, men ikke begrænset til: fiskeri, hvor fangsterne opdeles efter størrelse inden videresendelse, f.eks. hummer, eller fiskeri, hvor flere høstfartøjer leverer fisk til hjælpefartøjer på havet).
                     Grupperne vil blive forvaltet af den amerikanske producent eller forarbejdningsvirksomhed, der anmoder om certifikatet, og vil være omfattet af revision. Den amerikanske producent eller forarbejdningsvirksomhed vil i tråd med USA's nuværende praksis være ansvarlig for at opbevare alle oplysninger vedrørende de fartøjer eller den liste over fartøjer, der har bidraget til partiet, og stille disse oplysninger til rådighed for den kompetente myndighed i USA efter anmodning.
                     Muligheden for at angive et enkelt fartøj eller en gruppe af fartøjer vil tillade USA at udstede en enkelt attest pr. leverance og samtidig have adgang til alle de fartøjsoplysninger, der er knyttet til hver leverance.
                     Disse oplysninger vil være tilgængelige for myndighederne i de importerende medlemsstater efter anmodning til den kompetente myndighed i USA.

               «


title: Kommissionens gennemførelsesforordning (EU) 2020/643 af 12. maj 2020 om afvisning af at godkende rødder af Saponaria officinalis L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst)

text:
                  13.5.2020

                  DA

                  Den Europæiske Unions Tidende

                  L 150/138

         KOMMISSIONENS GENNEMFØRELSESFORORDNING (EU) 2020/643
         af 12. maj 2020
         om afvisning af at godkende rødder af Saponaria officinalis L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, sammenholdt med artikel 23, stk. 5, og
         ud fra følgende betragtninger:

                     (1)

                     Kommissionen modtog den 9. oktober 2015 en ansøgning fra det Crop Research Institute (Tjekkiet) om godkendelse af rødder af Saponaria officinalis L. som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009.

                     (2)

                     Kommissionen anmodede Den Europæiske Fødevaresikkerhedsautoritet (»autoriteten«) om videnskabelig bistand. Autoriteten forelagde den 19. juni 2017 en teknisk rapport om rødder af Saponaria officinalis L. for Kommissionen (2). Kommissionen forelagde vurderingsrapporten (3) og et udkast til nærværende forordning om afvisning af rødder af Saponaria officinalis L. for Den Stående Komité for Planter, Dyr, Fødevarer og Foder den 6. december 2017.

                     (3)

                     Det fremgår af den dokumentation, som ansøgeren har fremsendt, at rødder af Saponaria officinalis L. opfylder kriterierne for fødevarer, jf. artikel 2 i Europa-Parlamentets og Rådets forordning (EF) nr. 178/2002 (4), ved anvendelse som emulgator.

                     (4)

                     Der blev dog i autoritetens tekniske rapport konstateret specifikke betænkeligheder vedrørende forekomsten af problematiske stoffer (bl.a. triterpensaponiner, saporin) i ekstrakter af rødder af Saponaria officinalis L. ved anvendelse til plantebeskyttelsesformål. Der forelå ikke tilstrækkeligt med oplysninger til at kunne fastsætte et sikkert niveau for indtag for forbrugerne, og vurderingen af risikoen for forbrugerne kunne ikke afsluttes for anvendelsen af rødder af Saponaria officinalis L. på agurk, tomat og humle. Desuden var oplysningerne for utilstrækkelige til, at der kunne drages en konklusion om risikoen for organismer uden for målgruppen.

                     (5)

                     Der forelå ingen relevante vurderinger, der var foretaget i henhold til anden EU-lovgivning, jf. artikel 23, stk. 2, i forordning (EF) nr. 1107/2009.

                     (6)

                     Europa-Kommissionen opfordrede ansøgeren til at fremsætte sine bemærkninger til autoritetens tekniske rapport og til udkastet til vurderingsrapport. Ansøgeren fremsatte sine bemærkninger, som er blevet nøje gennemgået.

                     (7)

                     Som fastslået i Kommissionens vurderingsrapport er det derfor ikke blevet fastslået, at kravene i artikel 23 i forordning (EF) nr. 1107/2009 er opfyldt. Rødder af Saponaria officinalis L. bør derfor ikke godkendes som basisstof.

                     (8)

                     Denne forordning er ikke til hinder for, at der kan indgives en ny ansøgning vedrørende godkendelse af rødder af Saponaria officinalis L. som basisstof i overensstemmelse med artikel 23, stk. 3, i forordning (EF) nr. 1107/2009.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Stoffet rødder af Saponaria officinalis L. godkendes ikke som basisstof.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. maj 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2017. Technical report on the outcome of the consultation with Member States and EFSA on the basic substance application for Saponaria officinalis L. roots for use in plant protection as acaricide and elicitor. EFSA supporting publication 2017:EN-1263. 44 s.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).


title: Kommissionens gennemførelsesforordning (EU) 2020/657 af 15. maj 2020 om berigtigelse af visse sprogudgaver af gennemførelsesforordning (EU) 2015/2450 om gennemførelsesmæssige tekniske standarder vedrørende skemaerne til indberetning af oplysninger til tilsynsmyndighederne i overensstemmelse med Europa-Parlamentets og Rådets direktiv 2009/138/EF (EØS-relevant tekst)

text:
                  18.5.2020

                  DA

                  Den Europæiske Unions Tidende

                  L 155/1

         KOMMISSIONENS GENNEMFØRELSESFORORDNING (EU) 2020/657
         af 15. maj 2020
         om berigtigelse af visse sprogudgaver af gennemførelsesforordning (EU) 2015/2450 om gennemførelsesmæssige tekniske standarder vedrørende skemaerne til indberetning af oplysninger til tilsynsmyndighederne i overensstemmelse med Europa-Parlamentets og Rådets direktiv 2009/138/EF
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 35, stk. 10, tredje afsnit, artikel 244, stk. 6, tredje afsnit, og artikel 245, stk. 6, andet afsnit, og
         ud fra følgende betragtninger:

                     (1)

                     Den portugisiske udgave af Kommissionens gennemførelsesforordning (EU) 2015/2450 (2) indeholder en række terminologiske fejl i hele retsakten og i bilagene.

                     (2)

                     Den svenske udgave af gennemførelsesforordning (EU) 2015/2450 indeholder fejl i bilag I, afsnit SR.22.03.01 og S.35.01.04, og i bilag II, afsnit S.22.03, for så vidt angår rentetype, og i bilag II, afsnit S.26.03, for så vidt angår udtryk for procentpoint.

                     (3)

                     Den portugisiske og den svenske udgave af gennemførelsesforordning (EU) 2015/2450 bør derfor berigtiges. De øvrige sprogudgaver er ikke berørt —

               VEDTAGET DENNE FORORDNING:

            Artikel 1

               (vedrører ikke den danske udgave)

            Artikel 2

               (vedrører ikke den danske udgave)

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. maj 2020.

                  På Kommissionens vegne

               Ursula VON DER LEYEN

                  Formand

            (1)  EUT L 335 af 17.12.2009, s. 1.

            (2)  Kommissionens gennemførelsesforordning (EU) 2015/2450 af 2. december 2015 om gennemførelsesmæssige tekniske standarder vedrørende skemaerne til indberetning af oplysninger til tilsynsmyndighederne i overensstemmelse med Europa-Parlamentets og Rådets direktiv 2009/138/EF (EUT L 347 af 31.12.2015, s. 1).


title: Kommissionens gennemførelsesforordning (EU) 2020/666 af 18. maj 2020 om ændring af gennemførelsesforordning (EU) nr. 920/2013 for så vidt angår forlængelse af bemyndigede organers udpegelse samt tilsyn med og overvågning af bemyndigede organer (EØS-relevant tekst)

text:
                  19.5.2020

                  DA

                  Den Europæiske Unions Tidende

                  L 156/2

         KOMMISSIONENS GENNEMFØRELSESFORORDNING (EU) 2020/666
         af 18. maj 2020
         om ændring af gennemførelsesforordning (EU) nr. 920/2013 for så vidt angår forlængelse af bemyndigede organers udpegelse samt tilsyn med og overvågning af bemyndigede organer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 90/385/EØF af 20. juni 1990 om indbyrdes tilnærmelse af medlemsstaternes lovgivning om aktivt, implantabelt medicinsk udstyr (1), særlig artikel 11, stk. 2,
         under henvisning til Rådets direktiv 93/42/EØF af 14. juni 1993 om medicinsk udstyr (2), særlig artikel 16, stk. 2, og
         ud fra følgende betragtninger:

                     (1)

                     Ved Kommissionens gennemførelsesforordning (EU) nr. 920/2013 (3) fastsættes en fælles fortolkning af de vigtigste elementer i kriterierne for udpegelse af bemyndigede organer, jf. direktiv 90/385/EØF og 93/42/EØF.

                     (2)

                     Covid-19-pandemien og den deraf følgende folkesundhedskrise udgør en hidtil uset udfordring for medlemsstaterne og andre aktører inden for medicinsk udstyr. Folkesundhedskrisen har skabt ekstraordinære omstændigheder, som har en betydelig indvirkning på forskellige områder, som falder ind under EU's regelsæt for medicinsk udstyr, f.eks. udpegelse af bemyndigede organer og deres arbejde samt tilgængeligheden af livsvigtigt medicinsk udstyr i Unionen

                     (3)

                     I forbindelse med covid-19-pandemien blev Europa-Parlamentets forordning (EU) 2020/561 (4) vedtaget med henblik på at udskyde anvendelsen af de bestemmelser i Europa-Parlamentets og Rådets forordning (EU) 2017/745 (5), der ellers ville begynde at finde anvendelse fra den 26. maj 2020, herunder bestemmelserne om ophævelse af direktiv 90/385/EØF og 93/42/EØF, med ét år.

                     (4)

                     Som en konsekvens heraf kan bemyndigede organer, der er udpeget i henhold til disse direktiver, certificere medicinsk udstyr i yderligere et år, indtil den 25. maj 2021. For et betydeligt antal af disse bemyndigede organer vil udpegelserne dog udløbe mellem den 26. maj 2020 og den 25. maj 2021. Uden gyldig udpegelse vil disse bemyndigede organer ikke længere kunne udstede certifikater og sikre, at de fortsat er gyldige, hvilket er en nødvendig forudsætning for, at det medicinske udstyr lovligt kan bringes i omsætning eller tages i brug.

                     (5)

                     For at undgå mangel på livsvigtigt medicinsk udstyr er det derfor afgørende, at de organer, der i øjeblikket er bemyndiget i henhold til direktiv 90/385/EØF og 93/42/EØF, fortsat kan varetage deres opgaver, indtil det nye regelsæt for medicinsk udstyr i henhold til forordning (EU) 2017/745 træder i kraft.

                     (6)

                     Ved gennemførelsesforordning (EU) nr. 920/2013 fastsættes de proceduremæssige regler og forpligtelser i forbindelse med forlængelse af udpegelsen som bemyndiget organ, som de udpegende myndigheder i medlemsstaterne skal overholde i henhold til direktiv 90/385/EØF og 93/42/EØF.

                     (7)

                     De ekstraordinære omstændigheder skabt af covid-19-pandemien har en væsentlig indvirkning på de bemyndigede organers, medlemsstaternes og Kommissionens arbejde hvad angår proceduren for forlængelse af udpegelse. Særligt rejserestriktioner og folkesundhedsmæssige foranstaltninger som f.eks. afstandskrav, som medlemsstaterne har iværksat, samt den øgede efterspørgsel efter ressourcer til bekæmpelse af covid-19-pandemien og den deraf følgende folkesundhedskrise forhindrer de relevante aktører i at gennemføre udpegelsesproceduren i overensstemmelse med de proceduremæssige regler og forpligtelser som fastsat ved gennemførelsesforordning (EU) nr. 920/2013. Udskydelsen af anvendelsen af forordning (EU) 2017/745 og udskydelsen af ophævelsen af direktiv 90/385/EØF og 93/42/EØF gør det nødvendigt at forlænge udpegelser af bemyndigede organer, der ellers ville udløbe, inden den nye lovgivningsmæssige ramme for medicinsk udstyr under forordning (EU) 2017/745 træder i kraft. Vedtagelsen af sådanne forlængelser af udpegelser skal finde sted under et stort tidspres. Disse omstændigheder kunne ikke med rimelighed forudses på tidspunktet for vedtagelsen af gennemførelsesforordning (EU) nr. 920/2013.

                     (8)

                     Under hensyntagen til de store udfordringer, som covid-19-pandemien har skabt, de meget komplekse opgaver i forbindelse med forlængelse af bemyndigede organers udpegelse samt behovet for at forhindre en potentiel mangel på livsvigtigt medicinsk udstyr i EU bør gennemførelsesforordning (EU) nr. 920/2013 ændres for så vidt angår forlængelse af bemyndigede organers udpegelse. Det bør i forbindelse med covid-19-pandemien og den heraf følgende folkesundhedskrise være muligt for de udpegende myndigheder at fravige procedurerne i artikel 3 i nævnte forordning med henblik på at sikre en gnidningsløs og rettidig forlængelse af udpegelsen inden dens udløb.

                     (9)

                     Med henblik på at sikre patienternes sikkerhed og sundhed bør disse undtagelsesforanstaltninger begrænses til forlængelsen af allerede meddelte udpegelser af bemyndigede organer, for hvilke udpegelsesproceduren, herunder en afsluttet vurdering af det bemyndigede organ og de tilhørende tilsyns- og overvågningsaktiviteter, er blevet gennemført på et tidligere tidspunkt. Forlængelsen af udpegelsen bør være midlertidig, og den bør vedtages inden udløbet af gyldighedsperioden for den tidligere udpegelse. Den bør automatisk blive ugyldig senest på datoen for ophævelsen af direktiv 90/385/EØF og 93/42/EØF. Når den udpegende myndighed beslutter at forlænge en udpegelse, bør myndigheden gennemføre en vurdering af det bemyndigede organ med henblik på at kontrollere, at organet fortsat har kompetence og evne til at udføre de opgaver, det er blevet udpeget til at varetage. Vurderingen bør omfatte en gennemgang af dokumenter og aktiviteter med tilknytning til det bemyndigede organ, som gør det muligt for den udpegende myndighed at kontrollere kriterierne for udpegelse som fastsat ved direktiv 90/385/EØF og 93/42/EØF og gennemførelsesforordning (EU) nr. 920/2013.

                     (10)

                     De ekstraordinære omstændigheder skabt af covid-19-pandemien indvirker også på tilsyns- og overvågningsaktiviteter vedrørende bemyndigede organer. Særligt kan omstændighederne i en vis periode forhindre den udpegende myndighed i en medlemsstat i at udføre tilsyn i form af vurderinger på stedet eller observerede audit. Med henblik på at sikre et minimum af kontrol og overvågning af bemyndigede organer i en sådan periode bør de udpegende myndigheder stadig gennemføre eventuelle foranstaltninger, der sikrer et passende niveau af tilsyn, og som det stadig er muligt at udføre under disse omstændigheder, samt vurdere et passende antal af det bemyndigede organs gennemgange af fabrikantens kliniske evalueringer samt et passende antal gennemgange af dokumenter. De udpegende myndigheder bør undersøge ændringer i de organisatoriske og generelle krav i bilag II til gennemførelsesafgørelse (EU) nr. 920/2013, der er indtruffet siden den sidste vurdering på stedet, og de aktiviteter, det bemyndigede organ har gennemført herefter i forbindelse med udpegelsen.

                     (11)

                     Med henblik på at sikre gennemsigtighed og en øget gensidig tillid bør de udpegende myndigheder også være forpligtet til, via NANDO-informationssystemet, at underrette Kommissionen og hinanden om enhver beslutning om forlængelse af en udpegelse som bemyndiget organ, der blev gennemført uden anvendelse af procedurerne i artikel 3 i gennemførelsesforordning (EU) nr. 920/3013. Disse underretninger bør indeholde en begrundelse for beslutninger om forlængelse, som en udpegende myndighed har truffet. Kommissionen bør kunne pålægge en udpegende myndighed at fremlægge resultaterne af vurderingen, som ligger til grund for en forlængelse af udpegelsen som bemyndiget organ, samt resultaterne af tilknyttede tilsyns- og overvågningsaktiviteter, herunder de i artikel 5 i nævnte gennemførelsesforordning omhandlede resultater. Såfremt der er tvivl om det bemyndigede organs kompetence, bør Kommissionen have mulighed for at foretage en individuel vurdering.

                     (12)

                     I overensstemmelse med direktiv 90/385/EØF og 93/42/EØF bærer medlemsstaterne ansvaret for en beslutning om udpegelse som bemyndiget organ. Dette ansvar omfatter også en beslutning om forlængelse af udpegelse, herunder en beslutning, som en medlemsstat kan tage i overensstemmelse med nærværende gennemførelsesforordning.

                     (13)

                     Gennemførelsesforordning (EU) nr. 920/2013 bør derfor ændres.

                     (14)

                     Foranstaltningerne i denne forordning er i overensstemmelse med udtalelse fra Udvalget for Medicinsk Udstyr, der er nedsat ved artikel 6, stk. 2, i direktiv 90/385/EØF.

                     (15)

                     I lyset af det tvingende behov for straks at imødegå den folkesundhedskrise, der er forbundet med covid-19-pandemien, bør denne gennemførelsesforordning på grund af sagens hastende karakter træde i kraft på dagen for offentliggørelsen i Den Europæiske Unions Tidende —

               VEDTAGET DENNE FORORDNING:

            Artikel 1
            I gennemførelsesforordning (EU) nr. 920/2013 foretages følgende ændringer:

                        1)

                        I artikel 4 tilføjes følgende stk. 6:

                           »6.   Uanset stk. 2 kan den udpegende myndighed i en medlemsstat i perioden fra den 19. maj 2020 til den 25. maj 2021 under de ekstraordinære omstændigheder forbundet med covid-19-pandemien og som følge af vedtagelsen af Europa-Parlamentets og Rådets forordning (EU) 2020/561 (*1), der udskyder visse bestemmelser i Europa-Parlamentets og Rådets forordning (EU) 2017/745 (*2), beslutte at forlænge en udpegelse som bemyndiget organ i en begrænset periode uden anvendelse af procedurerne i artikel 3.
                           Med henblik på at træffe beslutning om en forlængelse af en udpegelse som bemyndiget organ i overensstemmelse med første afsnit skal den udpegende myndighed foretage en vurdering af det bemyndigede organ med henblik på at kontrollere, at organet fortsat har kompetence og evne til at udføre de opgaver, det er blevet udpeget til at varetage.
                           Beslutningen om at forlænge en udpegelse som bemyndiget organ i overensstemmelse med dette stykke vedtages inden udløbet af gyldighedsperioden for den foregående udpegelse og bliver automatisk ugyldig senest den 26. maj 2021.
                           Den udpegende myndighed underretter Kommissionen om beslutningen om forlængelse af en udpegelse som bemyndiget organ i overensstemmelse med dette stykke via NANDO-informationssystem og giver en udførlig begrundelse herfor.
                           Kommissionen kan pålægge en udpegende myndighed at fremlægge resultaterne af den vurdering, der ligger til grund for en forlængelse af udpegelsen som bemyndiget organ i overensstemmelse med dette stykke, samt resultaterne af tilknyttede tilsyns- og overvågningsaktiviteter, herunder de i artikel 5 omhandlede resultater.

                           (*1)  Europa-Parlamentets og Rådets forordning (EU) 2020/561 af 23. april 2020 om ændring af forordning (EU) 2017/745 om medicinsk udstyr, for så vidt angår datoerne for anvendelse af visse af dens bestemmelser (EUT L 130 af 24.4.2020, s. 18)"

                           (*2)  Europa-Parlamentets og Rådets forordning (EU) 2017/745 af 5. april 2017 om medicinsk udstyr, om ændring af direktiv 2001/83/EF, forordning (EF) nr. 178/2002 og forordning (EF) nr. 1223/2009 og om ophævelse af Rådets direktiv 90/385/EØF og 93/42/EØF (EUT L 117 af 5.5.2017, s. 1).«"

                        2)

                        I artikel 5, stk. 1, tilføjes følgende afsnit:
                        »Uanset første og andet afsnit, og under de ekstraordinære omstændigheder forbundet med covid-19-pandemien, som midlertidigt forhindrer den udpegende myndighed i en medlemsstat i at gennemføre tilsyn i form af vurderinger på stedet eller observerede audit, bør myndigheden gennemføre eventuelle foranstaltninger, der sikrer et passende niveau af tilsyn, og som det stadig er muligt at udføre under disse omstændigheder, samt vurdere et passende antal af det bemyndigede organs gennemgange af fabrikantens tekniske dokumentation, herunder kliniske evalueringer. Den udpegende myndighed bør undersøge ændringer i de organisatoriske og generelle krav i bilag II, som er indtruffet, siden den sidste vurdering på stedet og de aktiviteter, som det bemyndigede organ har gennemført herefter.«

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. maj 2020.

                  På Kommissionens vegne

               Ursula VON DER LEYEN

                  Formand

            (1)  EFT L 189 af 20.7.1990, s. 17.

            (2)  EFT L 169 af 12.7.1993, s. 1.

            (3)  Kommissionens gennemførelsesforordning (EU) nr. 920/2013 af 24. september 2013 om udpegelse og overvågning af bemyndigede organer i henhold til Rådets direktiv 90/385/EØF om aktivt, implantabelt medicinsk udstyr og Rådets direktiv 93/42/EØF om medicinsk udstyr (EUT L 253 af 25.9.2013, s. 8)

            (4)  Europa-Parlamentets og Rådets forordning (EU) 2020/561 af 23. april 2020 om ændring af forordning (EU) 2017/745 om medicinsk udstyr, for så vidt angår datoerne for anvendelse af visse af dens bestemmelser (EUT L 130 af 24.4.2020, s. 18)

            (5)  Europa-Parlamentets og Rådets forordning (EU) 2017/745 af 5. april 2017 om medicinsk udstyr, om ændring af direktiv 2001/83/EF, forordning (EF) nr. 178/2002 og forordning (EF) nr. 1223/2009 og om ophævelse af Rådets direktiv 90/385/EØF og 93/42/EØF (EUT L 117 af 5.5.2017, s. 1).


title: Kommissionens gennemførelsesforordning (EU) 2020/1547 af 23. oktober 2020 om berigtigelse af den polske udgave af gennemførelsesforordning (EU) 2018/274 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke, fortegnelsen over vindyrkningsarealer, certificering, ind- og udgangsbøger, obligatoriske anmeldelser og meddelelser, om gennemførelsesbestemmelser til Europa-Parlamentets og til Rådets forordning (EU) nr. 1306/2013 for så vidt angår de relevante kontroller og om ophævelse af Kommissionens gennemførelsesforordning (EU) 2015/561

text:
                  26.10.2020

                  DA

                  Den Europæiske Unions Tidende

                  L 354/4

         KOMMISSIONENS GENNEMFØRELSESFORORDNING (EU) 2020/1547
         af 23. oktober 2020
         om berigtigelse af den polske udgave af gennemførelsesforordning (EU) 2018/274 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke, fortegnelsen over vindyrkningsarealer, certificering, ind- og udgangsbøger, obligatoriske anmeldelser og meddelelser, om gennemførelsesbestemmelser til Europa-Parlamentets og til Rådets forordning (EU) nr. 1306/2013 for så vidt angår de relevante kontroller og om ophævelse af Kommissionens gennemførelsesforordning (EU) 2015/561
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 91, litra d), og artikel 123, og
         ud fra følgende betragtninger:

                     (1)

                     Den polske udgave af Kommissionens gennemførelsesforordning (EU) 2018/274 (2) indeholder en fejl i artikel 12, stk. 1, første afsnit, som ændrer bestemmelsens betydning.

                     (2)

                     Den polske udgave af gennemførelsesforordning (EU) 2018/274 bør derfor berigtiges. De øvrige sprogudgaver er ikke berørt.

                     (3)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1

               (vedrører ikke den danske udgave)

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. oktober 2020.

                  På Kommissionens vegne

               Ursula VON DER LEYEN

                  Formand

            (1)  EUT L 347 af 20.12.2013, s. 671.

            (2)  Kommissionens gennemførelsesforordning (EU) 2018/274 af 11. december 2017 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke, fortegnelsen over vindyrkningsarealer, certificering, ind- og udgangsbøger, obligatoriske anmeldelser og meddelelser, om gennemførelsesbestemmelser til Europa-Parlamentets og til Rådets forordning (EU) nr. 1306/2013 for så vidt angår de relevante kontroller og om ophævelse af Kommissionens gennemførelsesforordning (EU) 2015/561 (EUT L 58 af 28.2.2018, s. 60).


title: Kommissionens gennemførelsesforordning (EU) 2020/1592 af 28. oktober 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  30.10.2020

                  DA

                  Den Europæiske Unions Tidende

                  L 360/11

         KOMMISSIONENS GENNEMFØRELSESFORORDNING (EU) 2020/1592
         af 28. oktober 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. oktober 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse  (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 138,5

                                 0

                                 AR

                                 0207 14 10

                                 Udskårne udbenede stykker af høns af arten Gallus
                                    domesticus, frosne

                                 173,3

                                 43

                                 AR

                                 145,8

                                 57

                                 BR

                                 245

                                 17

                                 CL

                                 194,7

                                 33

                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 168,5

                                 40

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2021/1018 af 22. juni 2021 om ændring af de gennemførelsesmæssige tekniske standarder som fastsat i gennemførelsesforordning (EU) 2021/637 for så vidt angår offentliggørelse af indikatorer for global systemisk betydning og om ophævelse af gennemførelsesforordning (EU) nr. 1030/2014 (EØS-relevant tekst)

text:
                  24.6.2021

                  DA

                  Den Europæiske Unions Tidende

                  L 224/6

         KOMMISSIONENS GENNEMFØRELSESFORORDNING (EU) 2021/1018
         af 22. juni 2021
         om ændring af de gennemførelsesmæssige tekniske standarder som fastsat i gennemførelsesforordning (EU) 2021/637 for så vidt angår offentliggørelse af indikatorer for global systemisk betydning og om ophævelse af gennemførelsesforordning (EU) nr. 1030/2014
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 434a, og
         ud fra følgende betragtninger:

                     (1)

                     I henhold til artikel 441 i forordning (EU) nr. 575/2013 skal globale, systemisk vigtige institutter (G-SII'er) på årsbasis offentliggøre værdierne af de indikatorer, som anvendes til at beregne institutternes tal i overensstemmelse med den metode til identifikation, der er omhandlet i artikel 131 i Europa-Parlamentets og Rådets direktiv 2013/36/EU (2). Kommissionens gennemførelsesforordning (EU) nr. 1030/2014 (3), der blev vedtaget på grundlag af artikel 441, stk. 2, i forordning (EU) nr. 575/2013, fastsætter ensartede formater og datoer for offentliggørelse af de værdier, der anvendes til at identificere G-SII'er. Artikel 441, stk. 2, i forordning (EU) nr. 575/2013 blev ophævet ved Europa-Parlamentets og Rådets forordning (EU) 2019/876 (4).

                     (2)

                     I artikel 131 i direktiv 2013/36/EU fastsættes kriterierne for identifikationen af G-SII'er. I Kommissionens delegerede forordning (EU) nr. 1222/2014 (5) præciseres metoden til denne identifikation, og underkategorierne af G-SII'er defineres. Delegeret forordning (EU) nr. 1222/2014 blev ændret ved Kommissionens delegerede forordning (EU) 2021/539 (6) for at tage hensyn til de reviderede internationale standarder for identifikation af G-SII'er som vedtaget af Baselkomitéen for Banktilsyn (BCBS) i juli 2018 (7). Disse reviderede internationale standarder, herunder navnlig kravet om at anvende et ensartet format til oplysningerne om værdierne af de indikatorer, som anvendes til at beregne tallene for G-SII'er, jf. artikel 441 i forordning (EU) nr. 575/2013, bør afspejles i Kommissionens gennemførelsesforordning (EU) 2021/637 (8).

                     (3)

                     Gennemførelsesforordning (EU) 2021/637 bør derfor ændres.

                     (4)

                     Ved forordning (EU) 2019/876 indførtes også artikel 434a i forordning (EU) nr. 575/2013, som giver Kommissionen beføjelse til at vedtage gennemførelsesmæssige tekniske standarder med henblik på at fastlægge ensartede offentliggørelsesformater for de oplysninger, der kræves for at vurdere institutternes risikoprofiler og deres overholdelse af kravene i første til syvende del af forordning (EU) nr. 575/2013. gennemførelsesforordning (EU) 2021/637 blev vedtaget på grundlag af nævnte artikel 434a, og dermed indføres der nye krav i stedet for dem, der er fastsat i gennemførelsesforordning (EU) nr. 1030/2014. Gennemførelsesforordning (EU) nr. 1030/2014 bør derfor ophæves.

                     (5)

                     For at sikre en gnidningsfri overgang fra gennemførelsesforordning (EU) nr. 1030/2014 til gennemførelsesforordning (EU) 2021/637 bør anvendelsesdatoen for nærværende forordning være den samme som anvendelsesdatoen for gennemførelsesforordning (EU) 2021/637, dvs. den 28. juni 2021. Af samme grund bør datoen for nærværende forordnings ikrafttræden være den samme som dagen for offentliggørelsen i Den Europæiske Unions Tidende, dvs. før anvendelsesdatoen, som er den 28. juni 2021.

                     (6)

                     BCBS offentliggjorde det konsoliderede Basel II-regelsæt i december 2019, herunder de opdaterede søjle 3-oplysningskrav (9), som for størstedelens vedkommende blev indført i forordning (EU) nr. 575/2013 ved forordning (EU) 2019/876. Med henblik på at gennemføre disse ændringer blev der ved gennemførelsesforordning (EU) 2021/637 fastlagt en sammenhængende og komplet søjle 3-offentliggørelsesramme. Når G-SII'er offentliggør oplysninger om værdierne af de indikatorer, som anvendes til at beregne deres tal, bør de derfor anvende en søjle 3-rapport, der er i overensstemmelse med denne forordning.

                     (7)

                     Denne forordning er baseret på de udkast til gennemførelsesmæssige tekniske standarder, som Den Europæiske Banktilsynsmyndighed har forelagt Kommissionen.

                     (8)

                     Den Europæiske Banktilsynsmyndighed har afholdt åbne offentlige høringer om udkastet til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet om rådgivning fra den interessentgruppe, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (10) —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) 2021/637
            I gennemførelsesforordning (EU) 2021/637 indsættes som artikel 6a:

                  »Artikel 6a
                  Offentliggørelse af indikatorer for global systemisk betydning

                     1.   G-SII'er offentliggør oplysningerne om værdierne af de indikatorer, der anvendes til at beregne deres tal, jf. artikel 441 i forordning (EU) nr. 575/2013, ved hjælp af det ensartede offentliggørelsesformat, der er omhandlet i artikel 434a i forordning (EU) nr. 575/2013, og som anvendes til de relevante myndigheders indsamling af indikatorværdier, jf. artikel 3, stk. 2, i Kommissionens delegerede forordning (EU) nr. 1222/2014, med undtagelse af eventuelle supplerende data og memorandumposter, der indsamles i overensstemmelse med nævnte artikel.

                     2.   G-SII'er offentliggør de oplysninger, der er omhandlet i stk. 1, i deres søjle 3-rapport ved årets udgang. G-SII'er videreformidler de oplysninger, der er omhandlet i stk. 1, i deres første søjle 3-rapport efter den endelige forelæggelse af indikatorværdierne for de relevante myndigheder, hvis de indsendte tal adskiller sig fra de tal, der blev offentliggjort i søjle 3-rapporten ved årets udgang.«

            Artikel 2
            Ophævelse af gennemførelsesforordning (EU) nr. 1030/2014
            Gennemførelsesforordning (EU) nr. 1030/2014 ophæves.

            Artikel 3
            Ikrafttræden
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 28. juni 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 27.6.2013, s. 1.

            (2)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).

            (3)  Kommissionens gennemførelsesforordning (EU) nr. 1030/2014 af 29. september 2014 om gennemførelsesmæssige tekniske standarder vedrørende de ensartede formater og datoen for offentliggørelse af de talværdier, der anvendes til at identificere globale systemisk vigtige institutter i overensstemmelse med Europa-Parlamentets og Rådets forordning (EU) nr. 575/2013 (EUT L 284 af 30.9.2014, s. 14).

            (4)  Europa-Parlamentets og Rådets forordning (EU) 2019/876 af 20. maj 2019 om ændring af forordning (EU) nr. 575/2013 for så vidt angår gearingsgrad, net stable funding ratio, krav til kapitalgrundlag og nedskrivningsrelevante passiver, modpartskreditrisiko, markedsrisiko, eksponeringer mod centrale modparter, eksponeringer mod kollektive investeringsordninger, store eksponeringer og indberetnings- og oplysningskrav, og forordning (EU) nr. 648/2012 (EUT L 150 af 7.6.2019, s. 1).

            (5)  Kommissionens delegerede forordning (EU) nr. 1222/2014 af 8. oktober 2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende den metode, der skal anvendes til identifikation af globale systemisk vigtige institutter og til fastlæggelse af underkategorier af globale systemisk vigtige institutter (EUT L 330 af 15.11.2014, s. 27).

            (6)  Kommissionens delegerede forordning (EU) 2021/539 af 11. februar 2021 om ændring af delegeret forordning (EU) nr. 1222/2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende den metode, der skal anvendes til identifikation af globale systemisk vigtige institutter og til fastlæggelse af underkategorier af globale systemisk vigtige institutter (EUT L 108 af 29.3.2021, s. 10).

            (7)  Basel II-regelsættet — SCO40: Globale, systemisk vigtige banker.

            (8)  Kommissionens gennemførelsesforordning (EU) 2021/637 af 15. marts 2021 om gennemførelsesmæssige tekniske standarder vedrørende institutters offentliggørelse af de oplysninger, der er omhandlet i ottende del, afsnit II og III, i Europa-Parlamentets og Rådets forordning (EU) nr. 575/2013, og om ophævelse af Kommissionens gennemførelsesforordning (EU) nr. 1423/2013, Kommissionens delegerede forordning (EU) 2015/1555, Kommissionens gennemførelsesforordning (EU) 2016/200 og Kommissionens delegerede forordning (EU) 2017/2295 (EUT L 136 af 21.4.2021, s. 1)

            (9)  Baselkomitéen for Banktilsyn under Den Internationale Betalingsbank, DIS-offentliggørelseskrav, december 2019.

            (10)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).